የብሔሮችና ብሔረሰቦችና ቀን ሲከበር የተጀመሩ የልማትና የዲሞክራሲ ሥራዎችን ከግብ ለማድረስ ዳግም ቃላ በመግባት ሊሆን እንደሚገባ ተገለጸ
– የብሔሮች፣ ብሔረሰቦችና ህዝቦች በዓል ሲከበር   በአገሪቱ የተጀመሩ ፈጣን የልማት፣ የዲሞክራሲና የመልካም አስተዳደር ሥራዎችን ከግብ ለማድረስ ዳግም ቃላ በመግባት ሊሆን እንደሚገባ የንግድ ሚኒስቴር አስታወቀ፡፡የንግድ ሚኒስቴርና ተጠሪ ተቋማት ኃላፊዎች ፣ሙያተኞችና ሠራተኞች 8ተኛውን የብሔሮች፣ ብሔረሰቦችና ህዝቦች በዓል “ህገ-መንግሥታችን ለህዳሴያችን” በሚል መሪ ቃል ዛሬ ተከብሯል። የንግድ ሚኒስትር ደዔታ አቶ አሊ ሲራጅ ቀኑ ሲከበር እንዳሉት በሁሉም ዘርፍ የተሰማሩ የህብረተሰብ ክፍሎች ቀኑን ሲያከብሩ የአገሪቱን ህዳሴ ጊዞ ከግብ ለማድረስ ዳግም ቃል በመግባት ሊሆን ይገባል።ብሔሮች፣ ብሔረሰቦችና ህዝቦች ህገ መንግስታዊ ዋስትና አግኝተው ራሳቸውን በራሳቸው ማስተዳደር የጀመሩበት ወሳኝ ምዕራፍ በመሆኑ ቀኑ ከሁሉም በላይ ልዩ ሥፍራ የሚሰጠው መሆኑን ተናግረዋል።  በአሁኑ ጊዜ ኢትዮጵያውያን ለአመታት አንገታቸውን ያስቀበራቸውን ድህነትና የመልካም አስተዳደር እጦትን ከመሰረቱ ለመቅረፍ ከፍተኛ ርብርብ በማድረግ የህዳሴ ጉዞአቸውን ለማረጋገጥ ከመንግስት ጋር በመሆን መጠነ ሰፊ ጥረት እያደረጉ መሆኑን ሚኒስትር ደዔታው ገልጸዋል።  በመሆኑም የሚኒቴስር መስሪያ ቤቱ ኃላፊዎች ፣ ሙያተኞችና ሰራተኞች እለቱን ከማክበር ባሻገር ህብረተሰቡ የሚጠብቀውን የአገልጋይነት መንፈስ በማዳበር ኃላፊነታቸውን እንዲወጡ አቶ አሊ ጥሪ አቅርበዋል።